**รายงานการประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ.2566**

**วันที่ 10 เดือน กรกฎาคม พ.ศ. 2566**

**ณ ห้องประชุมสภาเทศบาลตำบลหนองไผ่ล้อม**

**ผู้มาประชุม**

1. นายประดิษฐ์ การงาน ประธานสภาเทศบาลตำบลหนองไผ่ล้อม

2. นางเพ็ญศรี ไพศาลวรรณรองประธานสภาเทศบาลตำบลหนองไผ่ล้อม

3. นางทิพนาถ อาบสุวรรณ์สมาชิกสภาเทศบาลตำบลหนองไผ่ล้อม เขต 1

4. นางพรทิพย์ อุ่นใจสมาชิกสภาเทศบาลตำบลหนองไผ่ล้อม เขต 1

5. นางไพรนรินทร์ หมั่นบุญ สมาชิกสภาเทศบาลตำบลหนองไผ่ล้อม เขต 1

6. นายทวี สงเคราะห์ชาติ สมาชิกสภาเทศบาลตำบลหนองไผ่ล้อม เขต 1

7. ร้อยตรีวิจิตร ใจสูงเนิน สมาชิกสภาเทศบาลตำบลหนองไผ่ล้อม เขต 1

8. นางวชิรา ใยพันธ์ สมาชิกสภาเทศบาลตำบลหนองไผ่ล้อม เขต 2

9. นางนิตย์ พลชาลี สมาชิกสภาเทศบาลตำบลหนองไผ่ล้อม เขต 2

10. นางชาฤณี บุตรศรี สมาชิกสภาเทศบาลตำบลหนองไผ่ล้อม เขต 2

11. นาวาอากาศตรีโยธิน ชูสาย สมาชิกสภาเทศบาลตำบลหนองไผ่ล้อม เขต 2

**ผู้ไม่มาประชุม**

1. นางลันทม กายสิทธิ์ สมาชิกสภาเทศบาลตำบลหนองไผ่ล้อม เขต 2 (ลาป่วย)

**ผู้เข้าร่วมประชุม**

1. นางศุภาณัน คงเกษมภิบาล นายกเทศมนตรีตำบลหนองไผ่ล้อม

2. นางบุญนำ ชูสาย รองนายกเทศมนตรีตำบลหนองไผ่ล้อม

3. นางศุภิสรา ผาสุโพธิ์ รองนายกเทศมนตรีตำบลหนองไผ่ล้อม

4. นางวนิดา ปรางค์ชัยกุล เลขานุการนายกเทศมนตรีตำบลหนองไผ่ล้อม

5. นายสมมิตร ขวัญกลาง ปลัดเทศบาลตำบลหนองไผ่ล้อม/เลขานุการสภาเทศบาลฯ

6. นายอำนาจ พิศนอก รองปลัดเทศบาลตำบลหนองไผ่ล้อม

7. นางสาวดาวรรณ์ ภูเหิน ผู้อำนวยการกองสาธารณสุขและสิ่งแวดล้อม

รักษาราชการแทน ผู้อำนวยการกองการศึกษา

8. นายวัลลภ ฉันงูเหลือม ผู้อำนวยการกองช่าง

9. นางวีนัสรา วิทย์ศลาพงษ์ ผู้อำนวยการกองสวัสดิการสังคม

10. นางสาวหทัยสรชา ชมภู ผู้อำนวยการกองคลัง

11. นายนิรันดร์ เนตรภักดี ผู้อำนวยการสถานศึกษาโรงเรียนโยธินนุกูล

12. นางสาววิธาธรณ์ ทิศกลาง หัวหน้าฝ่ายอำนวยการ รักษาราชการแทน หัวหน้าสำนักปลัดเทศบาล

13. นางสุจิตรา หลอมประโคน หัวหน้าฝ่ายปกครอง

14. นางละออ สัตยารักษ์ นักวิชาการตรวจสอบภายใน

15.นางสาวปวิตรา อรัญพูล ผู้จัดการสถานธนานุบาลเทศบาลตำบลหนองไผ่ล้อม

16. นางสาวณัฐธญาน์ ม่วงฉะ ผู้ช่วยนักจัดการงานทั่วไป

17. นางสาวชนิกานต์ ป้อมกฤษณ์ คนงานทั่วไป

18. นายกฤษดา ค้ำชู คนงานทั่วไป

19. นายศุภณัฐ ศาร์ทรัตน์ คนงานทั่วไป

**เริ่มประชุมเวลา 10.00 น.**

|  |  |
| --- | --- |
| **นายสมมิตร ขวัญกลาง**  **ปลัดเทศบาล/เลขานุการสภาเทศบาล**    **นายประดิษฐ์ การงาน**  **ประธานสภาเทศบาล**    **นายสมมิตร ขวัญกลาง**  **ปลัดเทศบาล/เลขานุการสภาเทศบาล**  **นายสมมิตร ขวัญกลาง**  **ปลัดเทศบาล/เลขานุการสภาเทศบาล**    **ระเบียบวาระที่ 1**  **นายประดิษฐ์ การงาน**  **ประธานสภาเทศบาล**  **นางสาวปวิตรา อรัญพูล**  **ผู้จัดการสถานธนานุเทศบาลตำบลหนองไผ่ล้อม**  **นายประดิษฐ์ การงาน**  **ประธานสภาเทศบาล**  **ระเบียบวาระที่ 2**  **นายประดิษฐ์ การงาน**  **ประธานสภาเทศบาล**  **นายทวี สงเคราะห์ชาติ**  **ประธานกรรมการตรวจรายงานการประชุมสภาเทศบาล**  **นายทวี สงเคราะห์ชาติ**  **ประธานกรรมการตรวจรายงานการประชุมสภาเทศบาล**  **นายประดิษฐ์ การงาน**  **ประธานสภาเทศบาล**  **นายสมมิตร ขวัญกลาง**  **ปลัดเทศบาล/เลขานุการสภาเทศบาล**  **มติที่ประชุม**  **ระเบียบวาระที่ 3**  **นายประดิษฐ์ การงาน**  **ประธานสภาเทศบาล**  **ระเบียบวาระที่ 4**  **นายประดิษฐ์ การงาน**  **ประธานสภาเทศบาล**  **ระเบียบวาระที่ 5**  **นายประดิษฐ์ การงาน**  **ประธานสภาเทศบาล**  **นางศุภาณัน คงเกษมภิบาล**  **นายกเทศมนตรี**  **นางศุภาณัน คงเกษมภิบาล**  **นายกเทศมนตรี**  **นางศุภาณัน คงเกษมภิบาล**  **นายกเทศมนตรี**  **นายประดิษฐ์ การงาน**  **ประธานสภาเทศบาล**  **นางเพ็ญศรี ไพศาลวรรณ**  **สมาชิกสภาเทศบาล**  **นายประดิษฐ์ การงาน**  **ประธานสภาเทศบาล**  **นายนิรันดร์ เนตรภักดี**  **ผู้อำนวยการโรงเรียนโยธินนุกูล**  **นายนิรันดร์ เนตรภักดี**  **ผู้อำนวยการโรงเรียนโยธินนุกูล**  **นายประดิษฐ์ การงาน**  **ประธานสภาเทศบาล**  **นายสมมิตร ขวัญกลาง**  **ปลัดเทศบาล/เลขานุการสภาเทศบาล**  **มติที่ประชุม**  **ระเบียบวาระที่ 6**  **นายประดิษฐ์ การงาน**  **ประธานสภาเทศบาล**  **นางสาวหทัยสรชา ชมภู**  **ผู้อำนวยการกองคลัง**  **นายประดิษฐ์ การงาน**  **ประธานสภาเทศบาล**  **ปิดประชุมเวลา 11.00 น.** | บัดนี้สมาชิกสภาเทศบาลตำบลหนองไผ่ล้อมได้มาประชุมครบองค์ประชุมแล้ว ขอเรียนเชิญทุกท่าน สวดมนต์ บูชา พระรัตนตรัยพร้อมกัน ครับ  สวัสดีครับท่านสมาชิกสภาเทศบาลผู้ทรงเกียรติท่านนายกเทศมนตรี คณะผู้บริหาร หัวหน้าส่วนราชการ ที่มาร่วมประชุมในวันนี้สำหรับการประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ. 2566 ก่อนที่จะเข้า ระเบียบวาระการประชุมต่อไป ผมขอเชิญเลขานุการสภาเทศบาล อ่านประกาศอำเภอเมืองนครราชสีมา เรื่อง เรียกประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ.2566 ให้ที่ประชุมทราบ ขอเชิญเลขานุการสภาเทศบาลฯครับ  **ประกาศอำเภอเมืองนครราชสีมา**  **เรื่อง เรียกประชุมสภาเทศบาลตำบลหนองไผ่ล้อม**  **สมัยวิสามัญ สมัยที่ 2 ประจำปี พ.ศ. 2566**  **.............................................................................**  ด้วยอำเภอเมืองนครราชสีมา ได้รับแจ้งจากเทศบาลตำบลหนอง ไผ่ล้อม ว่ามีโครงการสำคัญและเร่งด่วนที่ต้องเสนอสภาเทศบาลพิจารณาอนุมัติการจัดทำหลักสูตรพัฒนาผู้เรียนสู่ความเป็นเลิศด้านวิชาการ(ภาษาอังกฤษ) เพื่อให้เป็นไปตามหลักเกณฑ์การกำหนดให้สถานศึกษาสังกัดองค์กรปกครองส่วนท้องถิ่น ที่จัดการศึกษาในหลักสูตรพัฒนาผู้เรียนสู่ความเป็นเลิศ เป็น”สถานศึกษาที่มีการจัดการศึกษาลักษณะพิเศษ” ตลอดจนญัตติอื่นๆ จึงมีความประสงค์ขอเปิดประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ.2566 ตั้งแต่วันที่ 10 กรกฎาคม 2566 เป็นต้นไป โดยมีกำหนดไม่เกิน 15 วัน  อาศัยอำนาจตามความในมาตรา 26 แห่งพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 14) พ.ศ. 2562 ประกอบกับคำสั่งจังหวัดนครราชสีมา ที่ 13900/2565 ลงวันที่ 6 ธันวาคม 2565 เรื่อง การมอบอำนาจของผู้ว่าราชการจังหวัด ให้รองผู้ว่าราชการจังหวัด ปลัดจังหวัด หัวหน้าส่วนราชการประจำจังหวัด และนายอำเภอปฏิบัติราชการแทน จึงอนุญาตให้เรียกประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ.2566 ตั้งแต่วันที่ 10 กรกฎาคม 2566 เป็นต้นไป มีกำหนดไม่เกิน 15 วัน  จึงประกาศมาเพื่อทราบโดยทั่วกัน  ประกาศ ณ วันที่ 29 มิถุนายน พ.ศ. 2566  ลงชื่อ นายบัลลังก์ ไวทย์ศิริ  นายอำเภอเมืองนครราชสีมา ปฏิบัติราชการแทน  ผู้ว่าราชการจังหวัดนครราชสีมา    เรื่องที่ประธานจะแจ้งให้ที่ประชุมทราบ  1.1 ด้วยนางลันทม กายสิทธิ์ สมาชิกสภาเทศบาลเขต 2 ขอลาป่วย จึงทำให้ วันนี้มีสมาชิกสภาเทศบาลมาเข้าร่วมประชุมรวมทั้งสิ้น 11 คน ครับ  1.2 นางสาวปวิตรา อรัญพูล ตำแหน่ง ผู้จัดการสถานธนานุเทศบาลตำบลหนองไผ่ล้อม ย้ายมาดำรงตำแหน่ง ขอเชิญแนะนำตัวครับ  กราบเรียนท่านประธานสภาเทศบาล ท่านสมาชิกสภาเทศบาล ท่านนายกเทศมนตรี ท่านปลัดเทศบาล และคณะผู้บริหารทุกท่าน ดิฉันนางสาวปวิตรา อรัญพูล ตำแหน่ง ผู้จัดการสถานธนานุเทศบาลตำบลหนองไผ่ล้อม ย้ายมาดำรงตำแหน่ง เมื่อวันที่ 19 มิถุนายน 2566 ย้ายมาจากเทศบาลเมืองสีคี้วค่ะ  เทศบาลตำบลหนองไผ่ล้อม ยินดีต้อนรับครับ  **รับรองรายงานการประชุม**  2.1 รายงานการประชุมสภาเทศบาลตำบลหนองไผ่ล้อม สมัยสามัญ  สมัยที่ 2 ประจำปี พ.ศ. 2566 วันที่ 29 พฤษภาคม 2566  ขอเชิญประธานคณะกรรมการตรวจรายงานการประชุมชี้แจงครับ  เรียน ท่านประธานสภาเทศบาลตำบลหนองไผ่ล้อมเพื่อให้เป็นไปตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 และแก้ไขเพิ่มเติมถึง (ฉบับที่ 3) พ.ศ.2565 ข้อ 33 คณะกรรมการตรวจรายงานการประชุม ขอรายงานผลการตรวจรายงานการประชุมสภาเทศบาลตำบลหนองไผ่ล้อม สมัยสามัญ สมัยที่ 2 ในคราวประชุม เมื่อวันที่ 29 พฤษภาคม พ.ศ. 2566 เวลา 10.00 น. ณ ห้องประชุมสภาเทศบาลตำบลหนองไผ่ล้อม คณะกรรมการตรวจรายงานการประชุมได้ตรวจพิจารณารายงานการประชุมโดยละเอียดแล้วที่ประชุมมีมติเห็นชอบตามสำเนารายงานการประชุมสภาเทศบาลตำบลหนองไผ่ล้อม สมัยสามัญ สมัยที่ 2 ในวันที่ 29 พฤษภาคม พ.ศ. 2566 ไม่มีการแก้ไขเพิ่มเติมข้อความแต่อย่างใด จึงเรียนมาเพื่อโปรดทราบ  ตามเอกสารที่แจกให้ทุกท่านแล้ว มีท่านใดจะขอแก้ไขเปลี่ยนแปลงรายงานการประชุมสภาเทศบาล สมัยสามัญ สมัยที่ 2 เมื่อวันที่ 29 พฤษภาคม พ.ศ.2566 หรือไม่ครับ ถ้าไม่มีผมขอมติที่ประชุม หากท่านใดรับรอง โปรดยกมือครับ  รับรอง 10 เสียง  **มีมติรับรองรายงานการประชุมสภาเทศบาลตำบลหนองไผ่ล้อม สมัยสามัญ สมัยที่ 2 ประจำปี พ.ศ.2566 เมื่อวันที่ 29 พฤษภาคม 2566**  **ด้วยคะแนนเสียง 10 เสียง**  **กระทู้ถาม**  ไม่มี  **เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**  ไม่มี  **เรื่องที่เสนอใหม่**  ข้อ 5.1 ขอเสนอญัตติ ขอความเห็นชอบเปิดสถานศึกษาที่มีการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางวิชาการ (ภาษาอังกฤษ) ขอเชิญท่านนายกเทศมนตรีเสนอญัตติครับ    เรียน ท่านประธานสภาเทศบาลตำบลหนองไผ่ล้อม ขออนุญาตแจ้ง พลโทวีระพงศ์ คงเกษม ที่ปรึกษานายกเทศมนตรี ขอลาป่วยค่ะ ข้าพเจ้าขอเสนอญัตติขอเปิดสถานศึกษาที่มีการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางด้านวิชาการ (ภาษาอังกฤษ)  ด้วยโรงเรียนโยธินนุกูลมีความประสงค์จะเปิดสถานศึกษาที่มีการจัดการศึกษาลักษณะพิเศษประเมินความพร้อมของสถานศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางด้านวิชาการ (ภาษาอังกฤษ) ในปีการศึกษา พ.ศ 2567 ซึ่งตามระเบียบกระทรวงมหาดไทยว่าด้วยรายได้และการจ่ายเงินสถานศึกษาสังกัดองค์กรปกครองส่วนท้องถิ่น พ.ศ. 2562 ข้อ 4 สถานศึกษาที่มีการจัดการศึกษาลักษณะพิเศษ หมายความว่า สถานศึกษาที่จัดการศึกษาขั้นพื้นฐานซี่งจัดการศึกษาในหลักสูตรพัฒนาผู้เรียนสู่ความเป็นเลิศ เป็นหลักสูตรที่สถานศึกษาจัดทำขึ้นเพื่อพัฒนาผู้เรียนแต่ละบุคคลให้มีความเชี่ยวชาญตามความถนัดของตนโดยรายวิชาเพิ่มเติม มีลักษณะต่อเนื่องกันเป็นหลักสูตรหรือแผนการเรียนรู้ ได้แก่ หลักสูตรความเป็นเลิศทางด้านวิชาการ หลักสูตรความเป็นเลิศทางด้านดนตรี หลักสูตรความเป็นเลิศทางด้านกีฬา หลักสูตรความเป็นเลิศทางด้านศิลปะ หลักสูตรความเป็นเลิศทางด้านวิชาชีพ หรือด้านอื่น ซึ่งอาจจัดการศึกษาในรูปแบบนักเรียนประจำตามหลักเกณฑ์ที่สำนักงานคณะกรรมการการศึกษาขั้นพื้นฐาน หรือสถาบันการพลศึกษา หรือสถาบันทางการศึกษาของรัฐที่เรียกชื่ออย่างอื่นกำหนด หรือแบบนักเรียนไปกลับ ตามความพร้อมขององค์กรปกครองส่วนท้องถิ่น  ในการนี้เทศบาลตำบลหนองไผ่ล้อม ได้แต่งตั้งคณะกรรมการประเมินความพร้อมในการจัดทำหลักสูตรพัฒนาผู้เรียนสู่ความเป็นเลิศ โดยคณะกรรมการฯ ได้ประเมินความพร้อมหลักสูตรเสร็จสิ้นเรียบร้อยแล้ว เมื่อวันพุธที่ ๒๑ มิถุนายน ๒๕๖๖ โดยสรุปผลการประเมินจากคณะกรรมการดังนี้  1. การบริหารงานด้านวิชาการ ข้อที่ 1.1 - 1.8 มีผลการประเมินคะแนนเฉลี่ย 2.83 อยู่ในระดับ สถานศึกษามีความพร้อมมาก  2. การบริหารงานด้านงบประมาณ ข้อที่ 2.1 - 2.6 ผลการประเมินคะแนนเฉลี่ย 2.77 อยู่ในระดับ สถานศึกษามีความพร้อมมาก  3. การบริหารงานด้านการบริหารงานบุคคล ข้อที่ 3.1 - 3.9 มีผลการประเมินคะแนนเฉลี่ย 2.93 อยู่ในระดับ สถานศึกษามีความพร้อมมาก  4. การบริหารงานด้านการบริหารทั่วไป ข้อที่ 4.1 - 4.5 ผลการประเมินคะแนนเฉลี่ย 2.80 อยู่ในระดับ สถานศึกษามีความพร้อมมาก  **เมื่อสรุปผลการประเมินคะแนนเฉลี่ยของทุกด้าน ผลปรากฏว่า สถานศึกษามีความพร้อมมาก มีผลการประเมินเฉลี่ยรวม 2.83**  ซึ่งคณะกรรมการฯ ได้ให้ข้อเสนอแนะเพิ่มเติมที่โรงเรียนต้องดำเนินการให้เป็นไปตามประกาศกำหนดให้สถานศึกษาสังกัดองค์กรปกครองส่วนท้องถิ่นที่จัดการศึกษาในหลักสูตรพัฒนาผู้เรียนสู่ความเป็นเลิศ เป็น “สถานศึกษาที่มีการจัดการศึกษาลักษณะพิเศษ” ตามระเบียบกระทรวงมหาดไทยว่าด้วย รายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ.2562 ดังนี้  (1) การจัดทำโครงสร้างหลักสูตร มีจำนวนชั่วโมงมากเกินไป สามารถลดเวลาเรียน และนำไปบูรณาการกับรายวิชาพื้นฐานได้  (2) การจัดทำแผนพัฒนาการศึกษา ควรเสนองบประมาณสนับสนุนให้ครอบคลุมในทุกกิจกรรม  (3) การประชาสัมพันธ์การจัดการศึกษาให้ผู้ปกครองได้รับทราบและมีแผนค่าใช้จ่ายรองรับ  ตามหนังสือกระทรวงมหาดไทย ที่ มท 0816.2/ว 2741 ลงวันที่ 3 เมษายน 2566 เรื่องหลักเกณฑ์การกำหนดให้สถานศึกษาสังกัดองค์กรปกครองส่วนท้องถิ่นที่จัดการศึกษาในหลักสูตรพัฒนาผู้เรียนสู่ความเป็นเลิศ เป็น “สถานศึกษาที่มีการจัดการศึกษาลักษณะพิเศษ” ตามระเบียบกระทรวงมหาดไทยว่าด้วยรายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ. 2562 ข้อ 2.3.4 เสนอสภาท้องถิ่นพิจารณาให้ความเห็นชอบการจัดทำหลักสูตรพัฒนาผู้เรียนสู่ความเป็นเลิศ ให้แล้วเสร็จภายในเดือนกรกฎาคมของปีการศึกษาก่อนหน้าปีการศึกษาที่จะจัดทำหลักสูตรพัฒนาผู้เรียนสู่ความเป็นเลิศ  จึงเรียนมาเพื่อโปรดนำเสนอสภาเทศบาลตำบลหนองไผ่ล้อม เพื่อพิจารณาให้ความเห็นชอบเพื่อขอเปิดสถานศึกษาศึกษาลักษณะพิเศษ หลักสูตรพัฒนาผู้เรียนสู่ความเป็นเลิศด้านวิชาการ (ภาษาอังกฤษ) ให้เป็นไปตามระเบียบฯ ต่อไป  ขอแสดงความนับถือ  นางศุภาณัน คงเกษมภิบาล ผู้เสนอ  นายกเทศมนตรีตำบลหนองไผ่ล้อม  ตามที่ท่านนายกเสนอญัตติแล้วนั้น มีท่านใดมีข้อซักถาม หรือเสนอแนะเพิ่มเติมหรือไม่ครับ เชิญครับ  เรียนท่านประธานสภาเทศบาลที่เคารพ ดิฉัน นางเพ็ญศรี ไพศาลวรรณ สมาชิกสภาเทศบาล ขอทราบรายละเอียดเกี่ยวกับญัตติเปิดสถานศึกษาที่มีการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางวิชาการ (ภาษาอังกฤษ)ค่ะ  ขอเชิญ ผู้อำนวยการโรงเรียนโยธินนุกูล อธิบายรายละเอียดหลักสูตรดังกล่าวเพิ่มเติมครับ  กราบเรียน ประธานสภาเทศบาลที่เคารพ ท่านคณะผู้บริหารทุกท่านครับ สำหรับโรงเรียนโยธินนุกูลได้ขอเปิดการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางวิชาการ มีการจัดการศึกษาลักษณะพิเศษตาม นโยบาย  ของกรมส่งเสริมการปกครองส่วนท้องถิ่น ซึ่งได้ให้แนวทางหลักเกณฑ์การกำหนดรูปแบบในการที่จะจัดการสถานศึกษาเพื่อเป็นสถานศึกษาพัฒนาสู่ความเป็นเลิศ โรงเรียนโยธินนุกูลจึงได้มีมติเห็นพร้อมร่วมกันกับคณะครู เพื่อที่จะพัฒนาการศึกษาเพื่อสู่ความเป็นเลิศทางด้านวิชาการภาษาอังกฤษ ในส่วนของสถานศึกษานะครับ โรงเรียนโยธินนุกูลเราได้จัดทำหลักสูตรสถานศึกษาพัฒนาผู้เรียนสู่ความเลิศทางด้านวิชาภาษาอังกฤษและผ่านการทดลองใช้มาเมื่อปีการศึกษา พ.ศ.2565 นะครับ ซึ่งการศึกษาที่ผ่านมาเป็นการทดลองใช้หลักสูตรพิเศษนี้ ในปีการศึกษา พ.ศ.2566 นี้ก็ดำเนินการมาอย่างต่อเนื่อง ทุกคนจึงได้ตระหนักและเล็งเห็นถึงความสำคัญ เราจึงได้ร่วมกันที่จะเปิดเป็นหลักสูตรพัฒนาผู้เรียนสู่ความเป็นเลิศด้านภาษาอังกฤษให้สอดคล้องกับระเบียบกระทรวงมหาดไทยว่าด้วยรายได้และการจ่ายเงินของสถานศึกษาสังกัดองค์กรปกครองส่วนท้องถิ่น พ.ศ. 2562 เพื่อสามารถที่จะดำเนินการใช้จ่ายงบประมาณให้สอดคล้องกับสถานศึกษาที่มีการจัดการศึกษาในลักษณะพิเศษ ในส่วนของโรงเรียนก็ได้ดำเนินการตามแนวทางที่กรมส่งเสริมการปกครองได้ให้แนวทางไว้ก็คือ  1.โรงเรียนได้จัดทำหลักสูตรพัฒนาผู้เรียนสู่ความเป็นเลิศแล้ว ก็ได้เตรียมความพร้อมในการจัดทำหลักสูตรเรียบร้อยนะครับ  2.โรงเรียนได้มีการสำรวจ ความต้องการของผู้ปกครองของนักเรียนและคุณครูเพื่อที่จะดำเนินการพัฒนาผู้เรียนสู่ความเป็นเลิศ นอกจากนั้นนะครับ โรงเรียนได้กำหนดผู้รับผิดชอบ ในการจัดทำหลักสูตรก็คือ คุณครูสาระภาษาต่างประเทศและโรงเรียนได้นำข้อมูล เหตุผลความจำเป็นเข้าสู่คณะกรรมการสถานศึกษาเรียบร้อยแล้วนะครับ ทางด้านคณะกรรมการสถานศึกษาได้เห็นชอบในการดำเนินการกิจกรรมผู้เรียนสู่ความเป็นเลิศ จากนั้นโรงเรียนก็ได้เสนอมายังเทศบาลตำบลหนองไผ่ล้อม เพื่อให้มีการแต่งตั้งคณะกรรมการ เพื่อที่จะนำไปประเมินความพร้อมของ โรงเรียนโยธินนุกูลในการจัดทำหลักสูตรนี้ จึงเป็นที่มาของการดำเนินการจัดทำหลักสูตรเข้าสู่สภาเทศบาลตำบลหนองไผ่ล้อม ขอบคุณครับ  ขอขอบคุณ ผู้อำนวยการโรงเรียนโยธินนุกูลครับ มีท่านใดมีข้อซักถาม หรือเสนอแนะเพิ่มเติมหรือไม่ครับ ถ้าไม่มีผมขอมติที่ประชุมสภาเทศบาล หากเห็นชอบให้เปิดสถานศึกษาที่มีการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางวิชาการ (ภาษาอังกฤษ) โปรดยกมือครับ  เห็นชอบ 10 เสียง  **มีมติเห็นชอบให้เปิดสถานศึกษาที่มีการจัดการศึกษาลักษณะพิเศษ หลักสูตรพัฒนาผู้เรียนสู่ความเป็นเลิศทางทางด้านวิชาการ (ภาษาอังกฤษ)**  **ด้วยคะแนนเสียง ...........10............ เสียง**  **สมาชิกสภาเทศบาล ไม่เห็นชอบ .............ไม่มี………….**  **งดออกเสียง ..............1..................เสียง (ประธานสภาเทศบาล)**  **เรื่องอื่นๆ**  **6.1 รายงานสถานะการคลัง**  **ขอเชิญผู้อำนวยการกองคลังครับ**  กราบเรียนท่านประธานสภาเทศบาล ท่านสมาชิกสภาเทศบาล ท่านนายกเทศมนตรี ท่านปลัด และผู้เข้าร่วมประชุมทุกท่านค่ะ ในส่วนของสถานะการการคลังตอนนี้ของเทศบาลตำบลหนองไผ่ล้อม นะคะ มีเงินรายได้สูงกว่าค่าใช้จ่ายที่สามารถใช้จ่ายได้ ประมาณ 24 ล้านกว่าบาท นะคะ ขออนุญาตเรียนให้ทราบเพียงเท่านี้ก่อนนะคะ ขอบคุณค่ะ  มีท่านใดจะเสนอเรื่องอื่นใดอีกหรือไม่ครับ ขอเชิญครับ  เมื่อไม่มีท่านใดจะเสนอเรื่องอื่นใด ผมขอขอบคุณทุกท่านที่มาประชุมสภาในครั้งนี้ ผมขอปิดประชุมครับ  ลงชื่อ ผู้จดบันทึก/พิมพ์รายงานการประชุม  (นางสุจิตรา หลอมประโคน)  หัวหน้าฝ่ายปกครอง/เจ้าหน้าที่งานกิจการสภา  ลงชื่อ ผู้ตรวจรายงานการประชุม  (นายสมมิตร ขวัญกลาง)  ปลัดเทศบาล/เลขานุการสภาเทศบาล |
|  |  |
|  |  |

คณะกรรมการตรวจรายงานการประชุมสภาฯ ได้ประชุมเพื่อพิจารณาตรวจรายงานการประชุมสภาเทศบาลตำบลหนองไผ่ล้อม สมัยวิสามัญ สมัยที่ 2 ประจำปี พ.ศ.2566 เมื่อวันที่ 10 กรกฎาคม 2566 ที่ประชุมได้เห็นชอบแล้วเมื่อวันที่ 17 กรกฎาคม 2566 จึงลงลายมือชื่อไว้เป็นหลักฐาน

(ลงชื่อ) ประธานคณะกรรมการ

(นายทวี สงเคราะห์ชาติ)

สมาชิกสภาเทศบาลตำบลหนองไผ่ล้อม

(ลงชื่อ) กรรมการ (ลงชื่อ) กรรมการ

(นางพรทิพย์ อุ่นใจ) (นางนิตย์ พลชาลี)

สมาชิกสภาเทศบาลตำบลหนองไผ่ล้อม สมาชิกสภาเทศบาลตำบลหนองไผ่ล้อม

(ลงชื่อ) ร.ต. กรรมการ (ลงชื่อ) กรรมการ/เลขานุการฯ

(ร้อยตรีวิจิตร ใจสูงเนิน) (นางเพ็ญศรี ไพศาลวรรณ)

สมาชิกสภาเทศบาลตำบลหนองไผ่ล้อม สมาชิกสภาเทศบาลตำบลหนองไผ่ล้อม

.............................................................................................................................................................................

สภาเทศบาลตำบลหนองไผ่ล้อม ได้มีมติเห็นชอบรายงานการประชุมสภาเทศบาล สมัยวิสามัญ สมัยที่ 2 ประจำปี พ.ศ.2566 เมื่อวันที่ 10 กรกฎาคม 2566 ที่ประชุมสภาเทศบาลได้ให้การรับรองแล้ว เมื่อวันที่ 15 สิงหาคม 2566

(ลงชื่อ) ผู้รับรองรายงานการประชุม

(นายประดิษฐ์ การงาน )

ประธานสภาเทศบาลตำบลหนองไผ่ล้อม